7. 10. 2016 sa uskutočnila v Hodinovej veži na Námestí SNP v Banskej Bystrici derniéra výstavy výtvarných prác našich klientov. Po privítaní prítomných hostí sme si vypočuli úryvok z vlastnej tvorby našej klientky Anky Výstava prebiehala v mesiacoch júl – september 2016. Vytvorené diela si mohli pozrieť aj početní návštevníci mesta. Tento projekt sa uskutočnil vďaka podpore Nadácie SPP.
11. – 12. 10. 2016 sme sa zúčastnili na fotografickom kurze vo fotoateliéry pod vedením profesionálov Milana Lichého a Petry Kotorovej z Banskej Bystrice. Učili sme sa používať fotoaparát, na čo slúžia niektoré jeho funkcie, ako by mala vyzerať dobrá fotografia. Na záver sme mali možnosť odskúšať si, ako sa fotí malé dieťa.
4. 10. 2016 Tohtoročná návšteva ZOO Bojnice bola výnimočná tým, že ju organizovala nadácia Dr. Klauna pri príležitosti Svetového dňa zvierat. Veselí klauni nás sprevádzali celé dopoludnie a na rôznych stanovištiach nám zábavnou formou priblížili svet zvierat rôznych kontinentov, doprevádzané spevom, hrou a tancom.
Výlet sme tradične zakončili chutným obedom a dobrou kávou na ranči.